ddrg/super_eurlex huggingface dataset:
Kommissionens beslutning

af 29. april 2002

om anerkendelse af "RINAVE - Registro Internacional Naval, SA" i henhold til artikel 4, stk. 3, i Rådets direktiv 94/57/EF

(meddelt under nummer K(2002) 1552)

(Kun den spanske tekst er autentisk)

(EØS-relevant tekst)

(2002/315/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed(1), senest ændret ved Kommissionens direktiv 97/58/EF(2), særlig artikel 4, stk. 3,

under henvisning til brev af 19. november 2001 fra de spanske myndigheder, hvori disse anmoder om godkendelse af "RINAVE - Registro Internacional Naval, SA" (i det følgende benævnt "RINAVE") i henhold til artikel 4, stk. 3, (begrænset godkendelse) for tidsrummet frem til den 14. juli 2003, og

ud fra følgende betragtninger:

(1) Begrænset godkendelse i henhold til artikel 4, stk. 3, i direktiv 94/57/EF gives til organisationer (klassifikationsselskaber), der opfylder alle kravene i bilaget bortset fra dem, der er nævnt i punkt 2 og 3 i afsnittet "Generelle krav", men godkendelsen er begrænset tidsmæssigt og med hensyn til rækkevidde, for at den pågældende organisation kan indhøste yderligere erfaring.

(2) Kommissionen godkendte ved beslutning af 2000/481/EF(3) RINAVE for Portugal på grundlag af artikel 4, stk. 3. Kommissionen har konstateret, at RINAVE opfylder alle kriterierne i bilaget til det ovenfor nævnte direktiv bortset fra dem, der er nævnt i punkt 2 og 3 i afsnittet "Generelle krav".

(3) Denne beslutnings bestemmelser er i overensstemmelse med udtalelsen fra det udvalg, som omtales i artikel 7 i direktiv 94/57/EF -

VEDTAGET FØLGENDE BESLUTNING:

Artikel 1

"RINAVE - Registro Internacional Naval, SA" godkendes i henhold til artikel 4, stk. 3, i Rådets direktiv 94/57/EF for tidsrummet frem til den 14. juli 2003 at regne fra datoen for denne beslutnings vedtagelse.

Artikel 2

Virkningerne af denne godkendelse er begrænset til Spanien.

Artikel 3

Denne beslutning er rettet til Kongeriget Spanien.

Udfærdiget i Bruxelles, den 29. april 2002.

På Kommissionens vegne

Loyola De Palacio

Næstformand

(1) EFT L 319 af 12.12.1994, s. 20.

(2) EFT L 274 af 7.10.1997, s. 8.

(3) EFT L 193 af 29.7.2000, s. 91.
Kommissionens beslutning

af 24. april 2002

om ophævelse af beslutning 1999/462/EF om principiel anerkendelse af fuldstændigheden af det dossier, som er forelagt til grundig behandling med henblik på eventuel optagelse af alanycarbe i bilag I til Rådets direktiv 91/414/EØF om markedsføring af plantebeskyttelsesmidler

(meddelt under nummer K(2002) 1522)

(EØS-relevant tekst)

(2002/311/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2002/18/EF(2), særlig artikel 6, stk. 3, og

ud fra følgende betragtninger:

(1) I henhold til artikel 6, stk. 2, i direktiv 91/414/EØF modtog Frankrig den 24. juli 1995 en ansøgning fra Otsuka Chemicals Co., Det Forenede Kongerige, om optagelse af det aktive stof alanycarbe i bilag I til direktiv 91/414/EØF.

(2) Ved Kommissionens beslutning 1999/462/EF(3) blev det bekræftet, at dossieret ved en første vurdering var "komplet", og at det principielt kunne anses for at opfylde data- og informationskravene i bilag II og III til direktiv 91/414/EØF.

(3) Medlemsstaterne fik derved mulighed for midlertidigt at godkende plantebeskyttelsesmidler, der indeholder alanycarbe, i overensstemmelse med artikel 8, stk. 1, i direktiv 91/414/EØF. Ingen medlemsstat har udnyttet denne mulighed.

(4) Frankrig har over for Kommissionen anført, at en grundig behandling af dossieret har afsløret, at flere væsentlige data, der kræves i henhold til bilag II og III til direktiv 91/414/EØF, ikke forelå. Det drejede sig hovedsagelig om data for skæbne i miljøet og økotoksikologi. Dossieret for alanycarbe kan derfor ikke betragtes som komplet.

(5) Beslutning 1999/462/EF bør ophæves.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 1999/462/EF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. april 2002.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 55 af 26.2.2002, s. 29.

(3) EFT L 180 af 15.7.1999, s. 49.
Kommissionens beslutning

af 19. april 2002

om EF-tilskud til dækning af Tysklands udgifter til udarbejdelse af en EF-fortegnelse over vindyrkningsarealer

(meddelt under nummer K(2002) 1445)

(Kun den tyske udgave er autentisk)

(2002/303/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2392/86 af 24. juli 1986 om udarbejdelse af en fællesskabsfortegnelse over vindyrkningsarealer(1), senest ændret ved forordning (EF) nr. 1631/98(2), særlig artikel 9, stk. 3,

efter høring af Komitéen for Den Europæiske Udviklings- og Garantifond for Landbruget, og

ud fra følgende betragtninger:

(1) I henhold til artikel 9, stk. 1, i forordning (EØF) nr. 2392/86 dækker EF 50 % af de faktiske omkostninger ved udarbejdelsen af EF-fortegnelsen over vindyrkningsarealer i medlemsstaterne og investeringer i edb-udstyr, der er nødvendige for forvaltningen af fortegnelsen.

(2) På grundlag af artikel 9, stk. 3, i samme forordning har Tyskland fået udbetalt forskud. Disse forskud fratrækkedes det samlede EF-tilskud.

(3) I henhold til artikel 9, stk. 4, i samme forordning gælder artikel 8 og 9 i Rådets forordning (EF) nr. 1258/1999(3) for EF-finansieringen af udarbejdelsen af fortegnelsen.

(4) Tyskland har sendt Kommissionen de dokumenter, der er nødvendige for at afgøre, hvor stort et tilskud der kan ydes til dækning af udgifterne til udarbejdelsen af fortegnelsen.

(5) Kommissionen har foretaget den kontrol, der kræves i henhold til artikel 9, stk. 2, i Rådets forordning (EØF) nr. 729/70(4) og (EF) nr. 1258/1999.

(6) Ved kontrollen har det vist sig, at en del af de udgifter, som Tyskland har opgivet, ikke opfylder de betingelser, der er fastsat i retsforskrifterne, og derfor ikke kan finansieres af EF, idet disse udgifter navnlig vedrører arbejde udført efter fortegnelsens færdiggørelse.

(7) Kommissionens tjenestegrene gav den 7. november 2001 Tyskland meddelelse om vurderingen af, hvilke beløb der kan tages i betragtning, og hvilke beløb der må afvises, fordi de ikke er i overensstemmelse med EF-reglerne -

VEDTAGET FØLGENDE BESLUTNING:

Artikel 1

EF yder et tilskud til dækning af Tysklands udgifter til udarbejdelse af EF-fortegnelsen over vindyrkningsarealer på det beløb, der er fastsat i tabellen i bilaget til denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 19. april 2002.

På Kommissionens vegne

Franz Fischler

Medlem af Kommissionen

(1) EFT L 208 af 31.7.1986, s. 1.

(2) EFT L 210 af 28.7.1998, s. 14.

(3) EFT L 160 af 26.6.1999, s. 103.

(4) EFT L 94 af 28.4.1970, s. 13.

BILAG

>TABELPOSITION>
Kommissionens beslutning

af 18. april 2002

om Italiens brug af tre slagterier i henhold til punkt 7 i bilag II til Rådets direktiv 92/119/EØF

(meddelt under nummer K(2002) 1451)

(EØS-relevant tekst)

(2002/301/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(1), senest ændret ved akten vedrørende Østrigs, Finlands og Sveriges tiltrædelse, særlig punkt 7, nr. 2, litra d), i bilag II, og

ud fra følgende betragtninger:

(1) I marts 2002 anmeldte de italienske myndigheder udbrud af smitsom blæreudslet hos svin i kommunerne Moscufo og Atri i regionen Abruzzo i Italien.

(2) I henhold til artikel 10 i direktiv 92/119/EF blev der omgående oprettet iagttagelsesdistrikter omkring udbruddene.

(3) Flytning eller transport af svin ad offentlige og private veje i iagttagelsesdistrikterne er blevet forbudt.

(4) Italien har forelagt en anmodning om brug af tre slagterier, der ligger i iagttagelsesdistriktet, til slagtning af svin, som bringes ind i det nævnte distrikt udefra, i henhold til punkt 7, nr. 2, litra d), i bilag II til Rådets direktiv 92/119/EØF.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. Italien bemyndiges til at gøre brug af slagterierne "Salumificio di Leonardo", "Mattatoi Comunale di Pineto" og "Mattatoio Comunale di Atri", der ligger i de iagttagelsesdistrikter, som i marts 2002 blev oprettet omkring udbruddene af smitsom blæreudslet hos svin i kommunerne Moscufo og Atri i regionen Abruzzo, på følgende betingelser:

- svinene kommer fra bedrifter uden for de iagttagelsesdistrikter og overvågningsområder, der blev oprettet efter de ovennævnte udbrud, og transporteres direkte til slagterierne uden aflæsning eller ophold undervejs

- svinene bringes til slagterierne via korridorer; nærmere bestemmelser om korridorerne fastlægges i den italienske lovgivning

- ved indkørslen til korridoren skal køretøjer, der transporterer svin til slagtning, plomberes af myndighederne; ved plomberingen registrerer myndighederne køretøjets registreringsnummer og antallet af svin i køretøjet

- ved ankomsten til slagteriet skal myndighederne:

i) inspicere og fjerne køretøjets plombe

ii) registrere køretøjets registreringsnummer og antallet af svin i køretøjet.

2. Italien skal sikre, at køretøjer, der transporterer svin til de i stk. 1 omhandlede slagterier, rengøres og desinficeres straks efter aflæsningen under officielt tilsyn, og at der træffes alle forholdsregler for at undgå risikoen for rekontamination af køretøjet.

Artikel 2

Denne beslutning anvendes til den 15. maj 2002.

Artikel 3

Denne beslutning er rettet til Den Italienske Republik

Udfærdiget i Bruxelles, den 18. april 2002.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 69.
Kommissionens afgørelse

af 18. marts 2002

om indgåelse af aftalen i form af brevveksling mellem Det Europæiske Fællesskab og Republikken Slovenien om den attest, der er omhandlet i nr. 6 i aftalen om gensidige præferencehandelsindrømmelser for visse vine

(meddelt under nummer K(2002) 664)

(2002/296/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 2001/920/EF af 4. december 2001 om indgåelse af en tillægsprotokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer(1), særlig artikel 3, og

ud fra følgende betragtninger:

(1) Efter nr. 6 i bilag I (aftale mellem Det Europæiske Fællesskab og Republikken Slovenien om gensidige præferencehandelsindrømmelser for visse vine) til den tillægsprotokol, der blev indgået den 7. december 2001, er det en betingelse for at opnå toldindrømmelser, at der fremlægges en attest udstedt af et gensidigt anerkendt officielt organ, der er opført på en liste udarbejdet efter fælles overenskomst, hvorved det dokumenteres, at den pågældende vin er i overensstemmelse med bestemmelserne punkt 5, litra b).

(2) Kommissionen på Fællesskabets vegne og Slovenien har aftalt gennemførelsesbestemmelser for nævnte attest. Kommissionen bør derfor godkende de pågældende regler i form af en brevveksling.

(3) De i denne afgørelse og i den vedlagte brevveksling fastsatte foranstaltninger er i overensstemmelse med udtalelse fra Toldkodeksudvalget -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Slovenien om den attest, der er omhandlet i bilag I, nr. 6, til tillægsprotokollen om gensidige præferencehandelsindrømmelser for visse vine, godkendes på Fællesskabets vegne.

Teksten til aftalen er knyttet til denne afgørelse.

Generaldirektøren for landbrug og udvikling af landdistrikter i Kommissionen for De Europæiske Fællesskaber bemyndiges til at undertegne aftalen i form af brevveksling.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 18. marts 2002.

På Kommissionens vegne

Franz Fischler

Medlem af Kommissionen

(1) EFT L 342 af 27.12.2001, s. 79.
Rådets beslutning

af 7. maj 2002

om forlængelse af Hochtemperatur-Kernkraftwerk GmbH (HKG)'s status som fællesforetagende

(2002/355/Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 49,

under henvisning til forslag fra Kommissionen, og

ud fra følgende betragtninger:

(1) Ved beslutning 74/295/Euratom(1) oprettede Rådet Hochtemperatur-Kernkraftwerk GmbH (HKG) som fællesforetagende for en periode på 25 år fra 1. januar 1974.

(2) Målet med HKG var at opføre, indrette og drive et kernekraftanlæg med en effekt på ca. 300 MW i Uentrop (Landkreis Unna) i Forbundsrepublikken Tyskland.

(3) Efter en driftsperiode i 1987 og 1988 blev driften af kernekraftanlægget endeligt indstillet den 1. september 1989 som følge af tekniske og økonomiske vanskeligheder.

(4) Fra denne dato var målet med HKG at gennemføre et program for nedlukning af kernekraftanlægget indtil indeslutningsfasen og derefter at gennemføre et program for overvågning af de indesluttede nukleare anlæg.

(5) Rådet erkendte ved beslutning 92/547/Euratom af 16. november 1992 om videreførelse af fællesforetagendet Kernkraftwerk Lingen GmbH(2), at der ikke fandtes andre tilsvarende programmer i Fællesskabet, og at gennemførelsen af de nævnte programmer var vigtig, da der kunne høstes erfaringer, som var nyttige for kernekraftindustrien og for den fremtidige udvikling af kerneenergi i Fællesskabet.

(6) For at kunne virkeliggøre sit mål anmodede HKG om forlængelse af sin status som fællesforetagende fra 1. januar 1999.

(7) En forlængelse af HKG's status som fællesforetagende vil gøre det muligt for HKG at gennemføre nedluknings- og overvågningsprogrammerne, bl.a. fordi dets finansielle byrder vil blive mindre.

(8) Forbundsrepublikken Tyskland, delstaten Nordrhein-Westfalen og HKG og dets selskabsdeltagere har indgået aftaler om finansieringen af HKG's virksomhed for perioden indtil den 31. december 2009.

(9) HKG's status som fællesforetagende bør derfor forlænges for samme periode -

VEDTAGET FØLGENDE BESLUTNING:

Artikel 1

1. Forlængelsen af Hochtemperatur-Kernkraftwerk GmbH (HKG)'s status som fællesforetagende godkendes for en periode på elleve år fra 1. januar 1999.

2. Formålet er at gennemføre et program for nedlukning af det kernekraftanlæg, der er beliggende i Uentrop (Landkreis Unna) i Forbundsrepublikken Tyskland, indtil indeslutningsfasen og derefter at gennemføre et program for overvågning af de indesluttede nukleare anlæg.

Artikel 2

Denne beslutning er rettet til medlemsstaterne og til HKG.

Udfærdiget i Bruxelles, den 7. maj 2002.

På Rådets vegne

R. De Rato Y Figaredo

Formand

(1) EFT L 165 af 20.6.1974, s. 7.

(2) EFT L 352 af 2.12.1992, s. 9.
Kommissionens beslutning

af 27. november 2001

om ændring af beslutning af 15. maj 2000 om godkendelse af enhedsprogrammeringsdokumentet for Fællesskabets strukturintervention under mål 1 i provinsen Hainaut i Belgien

(meddelt under nummer K(2001) 2804)

(Kun den franske og den nederlandske udgave er autentisk)

(2002/328/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 34, stk. 3, og

ud fra følgende betragtninger:

(1) Ved beslutning 2002/320/EF(2) godkendte Kommissionen enhedsprogrammeringsdokumentet for Fællesskabets strukturintervention under mål nr. 1 i provinsen Hainaut i Belgien.

(2) Den 2. marts 2001 behandlede og godkendte overvågningsudvalget for dette enhedsprogrammeringsdokument ved skriftlig procedure ændringer til dokumentet og dets finansieringsplan. Kommissionen blev underrettet om godkendelsen af disse ændringer ved brev af 10. juli 2001.

(3) Belgien tilsluttede sig ændringerne ved brev af 27. september 2001.

(4) Beslutning 2002/320/EF bør derfor ændres tilsvarende -

VEDTAGET FØLGENDE BESLUTNING:

Artikel 1

Artikel 3 i beslutning 2002/320/EF ændres således:

1. De finansielle tabeller i bilag 1 erstattes af de finansielle tabeller i bilag 1 til nærværende beslutning.

2. Den oprindelige forudsete fordeling mellem strukturfondene af den samlede disponible EF-støtte er vejledningsvis følgende:

>TABELPOSITION>

Artikel 2

Denne beslutning er rettet til Kongeriget Belgien.

Udfærdiget i Bruxelles, den 27. november 2001.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.

(2) Se side 1 i denne EFT.
Rådets og kommissionens afgørelse

af 26. marts 2002

om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side

(2002/357/EF, EKSF)

RÅDET FOR DEN EUROPÆISKE UNION og

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum, og artikel 300, stk. 3, andet afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 95,

efter høring af det rådgivende udvalg og efter samstemmende udtalelse fra Rådet,

under henvisning til samstemmende udtalelse fra Europa-Parlamentet(1), og

ud fra følgende betragtning:

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, undertegnet i Bruxelles den 24. november 1997, bør godkendes -

TRUFFET FØLGENDE AFGØRELSE:

Artikel 1

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side med de dertil knyttede protokoller samt de til slutakten knyttede erklæringer godkendes herved på Det Europæiske Fællesskabs og Det Europæiske Kul- og Stålfællesskabs vegne.

Teksterne til aftalen, de dertil knyttede protokoller og slutakten er knyttet til denne afgørelse.

Artikel 2

1. Den holdning, som Fællesskabet skal indtage i associeringsrådet og associeringsudvalget, fastlægges af Rådet på forslag af Kommissionen eller, om fornødent, af Kommissionen i overensstemmelse med de tilsvarende bestemmelser i traktaterne om oprettelse af Det Europæiske Fællesskab og Det Europæiske Kul- og Stålfællesskab.

2. Formanden for Rådet fører i overensstemmelse med artikel 90 i aftalen formandskabet i associeringsrådet og fremfører Fællesskabets holdning. En repræsentant for Kommissionen fører formandskabet i associeringsudvalget i overensstemmelse med artikel 93 i aftalen og fremfører Fællesskabets holdning.

Artikel 3

Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 106 i aftalen. Formanden for Kommissionen foranstalter samme notifikation på Det Europæiske Kul- og Stålfællesskabs vegne.

Udfærdiget i Bruxelles, den 26. marts 2002.

På Rådets vegne

A.M. Birulés y Bertrán

Formand

På Kommissionens vegne

R. Prodi

Formand

(1) EFT C 226 af 20.7.1998, s. 26.
Rådets afgørelse

af 22. april 2002

om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne, for perioden 18. januar 2002 til 17. januar 2005

(2002/374/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) Fællesskabet og Republikken Seychellerne har ifølge aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne(1), der blev undertegnet i Bruxelles den 28. oktober 1987, ført forhandlinger om, hvilke ændringer der skal foretages i denne aftale ved udløbet af gyldighedsperioden for den nuværende protokol, der er knyttet til nævnte aftale.

(2) I forlængelse af disse forhandlinger blev der den 28. september 2001 paraferet en ny protokol om fastsættelse af de fiskerimuligheder og det finansielle bidrag, der er omhandlet i nævnte aftale, for perioden 18. januar 2002 til 17. januar 2005.

(3) Ifølge denne protokol får EF-fiskerne adgang til at fiske i farvandene under Republikken Seychellernes højhedsområde eller jurisdiktion i perioden 18. januar 2002 til 17. januar 2005.

(4) For at undgå, at EF-fartøjernes fiskeri afbrydes, har de to parter paraferet en aftale i form af brevveksling om midlertidig anvendelse af nævnte protokol fra den 18. januar 2002.

(5) Fiskerimulighederne bør fordeles mellem medlemsstaterne i overensstemmelse med den traditionelle fordeling af fiskerimulighederne under fiskeriaftalen -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne, for perioden 18. januar 2002 til 17. januar 2005, godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

De fiskerimuligheder, der er fastsat i protokollen, fordeles mellem medlemsstaterne således:

>TABELPOSITION>

Hvis de fiskerimuligheder, der er fastsat i protokollen, ikke udnyttes fuldt ud med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.

Artikel 3

De medlemsstater, hvis fartøjer fisker under denne protokol, meddeler Kommissionen, hvilke mængder af hver bestand der fanges i Seychellernes farvande på betingelserne i Kommissionens forordning (EF) nr. 500/2001(2).

Artikel 4

Formanden for Rådet bemyndiges til at udpege den eller de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Luxembourg, den 22. april 2002.

På Rådets vegne

M. Arias Cañete

Formand

(1) EFT L 119 af 7.5.1987, s. 26.

(2) EFT L 73 af 15.3.2001, s. 8.